जिसलै डोगरी दे पैह्ले त्रौं उपन्यासें-धारां ते धूड़ां, शानो ते हाड़, बेड़ी ते पत्तन दी रचना होई उसलै तगर अज़ादी कन्नै जुड़े दे मनुक्खी समाज दे सुखनें दे रंग फिक्के पौन लगी पेदे हे। अज्ज बी भामें डुग्गर दे दूर-दराज दे अलाकें च अराजकता उ’आं गै व्याप्त ऐ पर उसलै ते हालात बड़े गै माड़े हे। इस लेई उस बेल्ले दे इ’नें त्र’ऊं उपन्यासें च अपने-अपने परिवेश ते वातावरण गी परम्परागत रूप च पेश कीते दा ऐ पर समाज दुश्मन तत्वें दे खलाफ संघर्श अज्जै दे संघर्ष थमां बक्खरा नेईं ऐ। एह् संघर्ष अज्ज बी जारी ऐ।